CELEX: 22011D0038
Language: ro
Date: 2011-04-01 00:00:00
Title: Decizia nr. 38/2011 a Comitetului mixt al SEE din 1 aprilie 2011 de modificare a anexei XIII (Transporturile) la Acordul privind SEE

30.6.2011   
            
            
               RO
            
            
               Jurnalul Oficial al Uniunii Europene
            
            
               L 171/39
            
         DECIZIA NR. 38/2011 A COMITETULUI MIXT AL SEE
   din 1 aprilie 2011
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 5/2011 a Comitetului mixt al SEE din 11 februarie 2011 (1).
            
         
               (2)
            
            
               Recomandarea 2010/379/EU a Comisiei din 5 iulie 2010 privind analiza de risc a defecțiunilor identificate în timpul controalelor tehnice rutiere (la vehiculele utilitare) în conformitate cu Directiva 2000/30/CE a Parlamentului European și a Consiliului (2) trebuie încorporată în acord,
            
         DECIDE:
   Articolul 1
   La titlul „ACTE LA CARE SE FACE TRIMITERE”, după punctul 36b (Recomandarea 2010/19/UE a Comisiei) din anexa XIII la acord se introduce următorul punct:
   
               „36c.
            
            
               
                  32010 H 0379: Recomandarea 2010/379/EU a Comisiei din 5 iulie 2010 privind analiza de risc a defecțiunilor identificate în timpul controalelor tehnice rutiere (la vehiculele utilitare) în conformitate cu Directiva 2000/30/CE a Parlamentului European și a Consiliului (JO L 173, 8.7.2010, p. 97).”
            
         Articolul 2
   Textele Recomandării 2010/379/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 2 aprilie 2011, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 aprilie 2011.
      
         
            Pentru Comitetul mixt al SEE
         
         
            Președintele interimar
         
         Gianluca GRIPPA
      
   
   
      (1)  JO L 93, 7.4.2011, p. 33.
   
      (2)  JO L 173, 8.7.2010, p. 97.
   
      (3)  Nu au fost semnalate obligații constituționale.